ddrg/super_eurlex huggingface dataset:
Uredba Komisije (ES) št. 210/2003

z dne 3. februarja 2003

o odstopanju od Uredbe (ES) št. 2316/1999 o podrobnih pravilih za uporabo Uredbe Sveta (ES) št. 1251/1999 glede prahe kot posledice neugodnih vremenskih pogojev v nekaterih regijah Skupnosti

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1251/1999 z dne 17. maja 1999 o ustanovitvi sistema podpor za proizvajalce določenih poljščin [1], kakor je bila nazadnje spremenjena z Uredbo (ES) št. 1038/2001 [2] in zlasti člena 9 Uredbe,

ob upoštevanju naslednjega:

(1) Za upravičenost do pomoči na površino v okviru splošne sheme iz člena 2(3) Uredbe (ES) št. 1251/1999 velja obveznost, da se zemljišče pusti v prahi.

(2) Podrobna pravila uporabe, ki jih določa Uredba Komisije (ES) št. 2316/1999 [3], kakor je bila nazadnje spremenjena z Uredbo (ES) št. 327/2002 [4], določajo, da se mora obdobje prahe začeti najkasneje 15. januarja in da na zemljišču v prahi ni dovoljena nikakršna kmetijska proizvodnja.

(3) Zaradi neugodnih vremenskih pogojev proizvajalci v različnih regijah nekaterih držav članic ne morejo pospraviti predvsem krompirja, koruze, sladkorne pese ali krmne repe do 15. januarja 2003 na zemljiščih, ki bodo v prahi v tržnem letu 2003/2004. V teh okoliščinah se kot izjemen ukrep proizvajalcem na njihovo zahtevo dovoli, da svoje proizvode pospravijo najkasneje do 28. februarja 2003, ne da bi to vplivalo na priznanje zadevnih zemljišč, kot da so pravilno v prahi, v kolikor dokažejo, da so izpolnjeni ustrezni pogoji.

(4) Ukrepi iz te uredbe so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Če lahko proizvajalec ob vložitvi zahtevka pristojnemu organu zadevne države članice dokaže, da:

- se spravilo pridelka ni moglo opraviti do 15. januarja 2003 zaradi neugodnih vremenskih pogojev ali zakasnele setve,

- je bil pridelek pospravljen najkasneje do 28. februarja 2003,

- so izpolnjeni vsi drugi pogoji, ki veljajo za zemljišče v prahi,

se zadevno zemljišče ne glede na člen 19(2) in (3) Uredbe (ES) št. 2316/1999 obravnava, kot da je pravilno v prahi za tržno leto 2003/04.

Člen 2

Ta uredba začne veljati na dan objave v Uradnem listu Evropske unije.

Uporablja se od 15. januarja 2003 dalje.

Ta uredba je v celoti zavezujoča in se neposredno uporablja v vseh državah članicah.

V Bruslju, 3. februarja 2003

Za Komisijo

Franz Fischler

Član Komisije

[1] UL L 160, 26.6.1999, str. 1.

[2] UL L 145, 31.5.2001, str. 16.

[3] UL L 280, 30.10.1999, str. 43.

[4] UL L 51, 22.2.2002, str. 14.

--------------------------------------------------
Uredba Sveta (ES) št. 313/2003

z dne 18. februarja 2003

o podaljšanju veljavnosti Uredbe (ES) št. 310/2002 o nekaterih omejevalnih ukrepih proti Zimbabveju

SVET EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti in zlasti členov 60 in 301 Pogodbe,

ob upoštevanju Skupnega stališča Sveta 2003/115/SZVP z 18. februarja 2003 o spremembi in podaljšanju Skupnega stališča 2002/145/SZVP o nekaterih omejevalnih ukrepih proti Zimbabveju [1],

ob upoštevanju predloga Komisije,

ob upoštevanju naslednjega:

(1) Uredba (ES) št. 310/2002 z 18. februarja 2002 o nekaterih omejevalnih ukrepih proti Zimbabveju [2] preneha veljati 20. februarja 2003, člen 13 uredbe pa izrecno predvideva možnost podaljšanja veljavnosti Uredbe.

(2) Prišlo je do nadaljnjega poslabšanja položaja v Zimbabveju, kjer se nadaljujejo resne kršitve človekovih pravic in svobode izražanja, povezovanja in mirnega druženja.

(3) Torej, Skupno stališče 2003/115/SZVP predvideva podaljšanje omejevalnih ukrepov, opredeljenih v Skupnem stališču 2002/145/SZVP z 18. februarja 2002 o nekaterih omejevalnih ukrepih proti Zimbabveju [3], do 20. februarja 2004. Še zlasti ti ukrepi vključujejo zamrznitev sredstev, finančnih sredstev ali gospodarskih virov posameznih članov vlade in fizičnih ali pravnih oseb, povezanih z njimi, kakor tudi prepoved izvoza opreme, ki bi se lahko uporabila za notranjo represijo in prepoved tehničnih nasvetov, pomoči ali usposabljanja, povezanega z vojaškimi dejavnostmi.

(4) Zaradi tega je treba Uredbo (ES) št. 310/2002 podaljšati za nadaljnih 12 mesecev –

SPREJEL NASLEDNJO UREDBO:

Člen 1

Obdobje veljavnosti Uredbe (ES) št. 310/2002 se podaljša za 12 mesecev, to je do 20. februarja 2004, razen če se njeno obdobje uporabe spet obnovi.

Člen 2

Ta uredba začne veljati z dnem objave v Uradnem listu Evropske unije.

Uporablja se od 21. februarja 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. februarja 2003

Za Svet

Predsednik

N. Christodoulakis

[1] UL L 46, 20.2.2003, str. 30.

[2] UL L 50, 21.2.2002, str. 4. Uredba, nazadnje spremenjena z Uredbo (ES) št. 1643/2002 (UL L 247, 14.9.2002, str. 22).

[3] UL L 50, 21.2.2002, str. 1. Skupno strališče, nazadnje spremenjeno s Sklepom Sveta 2002/754/SZVO (UL L 247, 14.9.2002, str. 56).

--------------------------------------------------
Uredba Komisije (ES) št. 350/2003

z dne 25. februarja 2003

o 13. spremembi Uredbe Sveta (ES) št. 881/2002 o nekaterih posebnih omejevalnih ukrepih proti nekaterim osebam in entitetam, povezanih z Osamo bin Ladnom, mrežo Al-Kaida in talibani, ter o razveljavitvi Uredbe Sveta (ES) št. 467/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 z 27. maja 2002 o nekaterih posebnih omejevalnih ukrepih proti nekaterim osebam in entitetam, povezanih z Osamo bin Ladnom, mrežo Al-Kaida in talibani, ter o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, krepitvi prepovedi letov in razširitvi zamrznitve sredstev in drugih finančnih virov v zvezi z afganistanskimi talibani [1] kakor je bila nazadnje spremenjena z Uredbo Komisije (ES) št. 342/2003 [2], in zlasti prve alinee člena 7(1) Uredbe,

ob upoštevanju naslednjega:

(1) Priloga I Uredbe (ES) št. 881/2002 navaja posameznike, skupine in entitete, ki so zajeti v zamrznitev sredstev in gospodarskih virov na podlagi navedene uredbe.

(2) Dne 23. februarja 2003 se je Odbor za sankcije odločil spremeniti seznam posameznikov, skupin in entitet, za katere bi morala veljati zamrznitev sredstev in gospodarskih virov, zato je treba Prilogo I ustrezno spremeniti.

(3) Za zagotavljanje učinkovitosti ukrepov, določenih v tej uredbi, mora ta uredba začeti veljati takoj −

SPREJELA NASLEDNJO UREDBO:

Člen 1

Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2

Ta uredba začne veljati z dnem objave v Uradnem listu Evropskih Skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. februarja 2003

Za Komisijo

Christopher Patten

Član Komisije

[1] UL L 139, 29.5.2002, str. 9.

[2] UL L 49, 22.2.2003, str. 13.

--------------------------------------------------

PRILOGA

Priloga I k Uredbi (ES) št. 881/2002 se spremeni na naslednji način:

1. Pod naslovom "Pravne osebe, skupine in entitete" se doda naslednji vpis:

Ansar al-Islam (tudi Devotees of Islam, Jund al-Islam, Soldiers of Islam, Kurdistan Supporters of Islam, Supporters of Islam in Kurdistan, Followers of Islam in Kurdistan, Kurdistan Taliban); območje: severno-vzhodni Irak.

--------------------------------------------------
Uredba Komisije (ES) št. 608/2003

z dne 2. aprila 2003

o spremembi Uredbe Sveta (ES) št. 2505/96 glede obsega nekaterih avtonomnih tarifnih kvot Skupnosti

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2505/96 z dne 20. decembra 1996 o odprtju in upravljanju avtonomnih tarifnih kvot Skupnosti za nekatere kmetijske proizvode in industrijske izdelke [1], nazadnje spremenjene z Uredbo (ES) št. 2287/2002 [2], in zlasti člena 6 Uredbe,

ob upoštevanju naslednjega:

(1) Kvota, predvidena v Uredbi (ES) št. 2505/96 za nekatere avtonomne tarifne kvote Skupnosti, ne zadostuje potrebam industrije Skupnosti za tekoče kvotno obdobje.

(2) Za zagotovitev nemotene uporabe teh kvot je treba količine povečati z veljavnostjo od 1. januarja 2003 oziroma 1. julija 2002, odvisno od datuma začetka veljavnosti posamezne kvote.

(3) Uredbo (ES) št. 2505/96 je treba ustrezno spremeniti.

(4) Ukrepi, predvideni v tej uredbi, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Priloga I k Uredbi (ES) št. 2505/96 se spremeni:

1. Količina tarifne kvote z zaporedno številko 09.2612 se za kvotno obdobje od 1. januarja do 30. junija 2003 zamenja s 150 tonami.

2. Količina tarifne kvote z zaporedno številko 09.2976 se za kvotno obdobje od 1. julija 2002 do 30. junija 2003 zamenja z 900000 enotami.

Člen 2

Ta uredba začne veljati dan po objavi v Uradnem listu Evropske unije.

Uporablja se od 1. januarja 2003 razen člena 1(2), ki se uporablja od 1. julija 2002.

Uredba je v celoti zavezujoča in se neposredno uporablja v vseh državah članicah.

V Bruslju, 2. aprila 2003

Za Komisijo

Frederik Bolkestein

Član Komisije

[1] UL L 345, 31.12.1996, str. 1.

[2] UL L 348, 21.12.2002, str. 42.

--------------------------------------------------
Uredba Komisije (ES) št. 1201/2003

z dne 4. julija 2003

o odlogu končnega datuma za setev nekaterih poljščin na nekaterih območjih Finske in Švedske v tržnem letu 2003/04

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

Ob upoštevanju Uredbe Sveta (ES) št. 1251/1999 z dne 17. maja 1999 o uvedbi sistema podpore za pridelovalce nekaterih poljščin [1], kakor je bila nazadnje spremenjena z Uredbo (ES) št. 1038/2001 [2], in zlasti tretjo alineo drugega odstavka člena 9 Uredbe,

ob upoštevanju naslednjega:

(1) Člen 8(2) Uredbe (ES) št. 1251/1999 določa, da morajo za pridobitev pravice do izplačila na površino pridelovalci posejati seme najkasneje do 31. maja pred zadevno letino.

(2) V Uredbi Komisije (ES) št. 2316/1999 z dne 22. oktobra 1999 o natančnih pravilih za uporabo Uredbe Sveta (ES) št. 1251/1999 o uvedbi sistema podpore za pridelovalce nekaterih poljščin [3], kakor je bila nazadnje spremenjena z Uredbo (ES) št. 1035/2003 [4], je bil rok datuma setve preložen z 31. maja na 15. junij, glede na vremenske pogoje na Finskem in Švedskem.

(3) Zaradi posebnih vremenskih razmer v tem letu ne bo mogoče izpolniti končnih datumov za setev na nekaterih regijah Finske in Švedske.

(4) V teh okoliščinah naj bi se rok za setev za tržno leto 2003/04 preložil.

(5) Ukrepi, predvideni s to uredbo, so skladni z mnenjem Upravljalnega odbora za žita –

SPREJELA NASLEDNJO UREDBO:

Člen 1

Končni datumi za setev za tržno leto 2003/04 so določeni v Prilogi za navedene poljščine in regije.

Člen 2

Ta uredba začne veljati na dan objave v Uradnem listu Evropske unije.

Uporablja se od 16. junija 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. julija 2003

Za Komisijo

Franz Fischler

Član Komisije

[1] UL L 160, 16.6.1999, str. 1.

[2] UL L 145, 31.5.2001, str. 16.

[3] UL L 280, 30.10.1999, str. 43.

[4] UL L 150, 18.6.2003, str. 24.

--------------------------------------------------

PRILOGA

Koncni datumi za setev za trno leto 2003/04

Poljščine | Država članica | Regija | Končni datum |

Vse poljščine | Švedska | Västernorrland Gävleborg | 25. junij 2003 |

Vse poljščine | Finska | C1, C2, C2P, C3, C4 | 25. junij 2003 |

--------------------------------------------------
Uredba Komisije (ES) št. 1236/2003

z dne 10. julija 2003

o spremembi Uredbe (ES) št. 950/2003 glede pomoči za hruške za predelavo za tržno leto 2003/04

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2201/96 z dne 28. oktobra 1996 o skupni ureditvi trgov za predelano sadje in zelenjavo [1], kakor je bila nazadnje spremenjena z Uredbo Komisije (ES) št. 453/2002 [2], in zlasti člena 6(1) Uredbe,

ob upoštevanju naslednjega:

(1) Člen 2(3) Uredbe Komisije (ES) št. 449/2001 z dne 2. marca 2001 o podrobnih pravilih za izvajanje Uredbe Sveta (ES) št. 2201/96 glede sheme pomoči za predelano sadje in zelenjavo [3], kakor je bila nazadnje spremenjena z Uredbo (ES) št. 1426/2002 [4], določa, da Komisija objavi znesek pomoči za breskve in hruške po tem, ko preveri skladnost s pragovi, določenimi v Prilogi III k Uredbi (ES) št. 2201/96.

(2) Pomoč za breskve in hruške za tržno leto 2003/04 je bila določena in objavljena v Uredbi Komisije št. 950/2003 z dne 28. maja 2003 o določitvi pomoči za breskve in hruške za predelavo za tržno leto 2003/04 po Uredbi Sveta (ES) št. 2201/96 [5].

(3) Organi držav članic so po objavi Uredbe (ES) št. 950/2003 Komisijo obvestili, da podatki, predloženi za količino hrušk za predelavo v tržnem letu 2002/03 niso popolni. Od takrat so predložili popolne podatke.

(4) Pomoč za hruške za leto 2003/04 je treba ponovno izračunati v skladu s pravilnimi podatki, pri čemer se upošteva, da mora biti stopnja pomoči, ki velja za leto 2003/04 znižana v skladu s posamezno prekoračitvijo praga, kot je bil prilagojen z dodelitvijo nepredelanih količin, določenih v tretjem pododstavku člena 5(2) Uredbe (ES) št. 2201/96 za vsako zadevno državo članico.

(5) Uredbo (ES) št. 950/2003 je treba spremeniti po novem izračunu višine pomoči.

(6) Ukrepi, predvideni s to uredbo, so v skladu z mnenjem Upravljalnega odbora za predelano sadje in zelenjavo –

SPREJELA NASLEDNJO UREDBO:

Člen 1

Člen 1 Uredbe (ES) št. 950/2003 se nadomesti:

"Člen 1

Za tržno leto 2003/04 pomoč po členu 2 Uredbe (ES) št. 2201/96 znaša za:

(a) breskve: 47,70 EUR/tono

(b) hruške:

- 71,55 EUR/tono v Grčiji,

- 158,08 EUR/tono v Španiji,

- 151,00 EUR/tono v Franciji,

- 116,09 EUR/tono v Italiji,

- 161,70 EUR/tono na Nizozemskem,

- 161,70 EUR/tono v Avstriji,

- 161,70 EUR/tono na Portugalskem."

Člen 2

Ta uredba začne veljati tretji dan po objavi v Uradnem listu Evropske unije.

Uporablja se za tržno leto 2003/04.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. julija 2003

Za Komisijo

Franz Fischler

Član Komisije

[1] UL L 297, 21.11.1996, str. 29.

[2] UL L 72, 14.3.2002, str. 9.

[3] UL L 64, 6.3.2001, str. 16.

[4] UL L 206, 3.8.2002, str. 4.

[5] UL L 133, 29.5.2003, str. 81.

--------------------------------------------------
Uredba Komisije (ES) št. 1492/2003

z dne 25. avgusta 2003

o odstopanju od Uredbe (ES) št. 2316/1999 za tržno leto 2003/04, glede uporabe zemljišč v prahi na Švedskem

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

Ob upoštevanju Uredbe Sveta (ES) št. 1251/1999 z dne 17. maja 1999 o uvedbi sistema podpore za pridelovalce določenih poljščin [1], kakor je bila nazadnje spremenjena z Uredbo (ES) št. 1038/2001 [2] in zlasti člena 9 Uredbe,

ob upoštevanju naslednjega:

(1) Uredba Komisije (ES) št. 2316/1999 z dne 22. oktobra 1999 o podrobnih pravilih za uporabo Uredbe Sveta (ES) št. 1251/1999 o uvedbi sistema podpore za pridelovalce določenih poljščin [3], kakor je bila nazadnje spremenjena z Uredbo (ES) št. 1035/2003 [4], določa pogoje pod katerimi se dodelijo plačila na površino za določene poljščine. V skladu s členom 19(2) in (3) Uredbe (ES) št. 2316/1999 morajo zemljišča v prahi ostati nespremenjena najkasneje od 15. januarja in najmanj do 31. avgusta in, če ni drugače določeno, se ne smejo uporabljati za kmetijsko proizvodnjo ali pridobitne namene.

(2) Določene regije na Švedskem je julija 2003 prizadelo močno deževje, kar je resno vplivalo na oskrbo s krmo in povzročilo hude izgube dohodka živinorejcev, saj so morali prodati svojo živino, ko njena običajna krma ni bila na razpolago.

(3) Zato je priporočljivo najti dodatne zaloge krme za krmljenje živine v tem obdobju do jeseni.

(4) Uvesti bi bilo treba odstopanje od Uredbe (ES) št. 2316/1999, s katerim se v prizadetih regijah dovoli uporaba zemljišč v prahi, sicer namenjena pridelavi poljščin, za živalsko krmo pred potekom obdobja prahe, hkrati pa se uvede ukrepe, s katerimi se izključi kakršna koli pridobitna uporaba takega zemljišča.

(5) Ukrepi, predvideni s to uredbo, so skladni z mnenjem Upravljalnega odbora za žita –

SPREJELA NASLEDNJO UREDBO:

Člen 1

1. Z odstopanjem od člena 19(2) in (3) Uredbe (ES) št. 2316/1999, lahko švedske regije, navedene v Prilogi k tej uredbi, dovolijo, da se v tržnem letu 2003/04 zemljišča v prahi uporabi za živalsko krmo.

2. Švedska sprejme vse potrebne ukrepe, s katerimi zagotovi, da se zemljišča v prahi iz odstavka 1 ne uporabi za pridobitvene namene in predvsem, da se ne dodeli nobena pomoč za proizvodnjo posušene krme po Uredbi Sveta (ES) št. 603/95 [5] za pridelke s teh zemljišč.

Člen 2

Ta uredba začne veljati na dan objave v Uradnem listu Evropske unije.

Uporablja se od 1. avgusta 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. avgusta 2003

Za Komisijo

Franz Fischler

Član Komisije

[1] UL L 160, 26.6.1999, str. 1.

[2] UL L 145, 31.5.2001, str. 16.

[3] UL L 280, 30.10.1999, str. 43.

[4] UL L 150, 18.6.2003, str. 24.

[5] UL L 63, 21.3.1995, str. 1.

--------------------------------------------------

PRILOGA

Švedska

Kalmar län

Jönköpings län

--------------------------------------------------
Uredba Komisije (ES) št. 1780/2003

z dne 10. oktobra 2003

o spremembi Uredbe (ES) št. 2366/98 o podrobnih pravilih za uporabo sistema proizvodne pomoči za oljčno olje v tržnih letih 1998/99 do 2003/04

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1638/98 z dne 20. julija 1998 o spremembi Uredbe št. 136/66/EGS o vzpostavitvi skupne ureditve trga za olja in masti [1], kakor je bila nazadnje spremenjena z Uredbo (ES) št. 1513/2001 [2], in zlasti člena 2(4) Uredbe,

ob upoštevanju naslednjega:

(1) Člen 2(1) Uredbe (ES) št. 1638/98 določa oblikovanje geografskega informacijskega sistema (GIS) za izboljšanje znanja in nadzora nad proizvodnjo oljčnega olja na ravni posameznih proizvajalcev. Člen 2a Uredbe (ES) št. 1638/98 določa, da oljčna drevesa in ustrezna območja, katerih obstoj ni registriran v GIS za pridelovanje oljk, oblikovanem na podlagi člena 2 navedene uredbe, od 1. novembra 2003 ne morejo biti podlaga za pridobitev pomoči, ki se izplačuje proizvajalcem oljk v okviru skupne tržne ureditve za olja in masti.

(2) Členi 23 do 26 Uredbe Komisije (ES) št. 2366/98 [3], kakor je bila nazadnje spremenjena z Uredbo (ES) št. 2383/2002 [4], določajo pravila za uporabo GIS za pridelovanje oljk in pogoje, pod katerimi bi lahko bil dokončan na regionalni in nacionalni ravni.

(3) Še podrobneje, tretji pododstavek člena 26(3) Uredbe (ES) št. 2366/98 določa postopek, s katerim Komisija na podlagi poročila zadevne države članice ugotavlja, ali je GIS za pridelovanje oljk dokončan. Glede na dejstvo, da bo oblikovanje sistema GIS obvezno za pridobitev proizvodne pomoči za oljčno olje, in da bi poenostavili upravne postopke, s katerimi bi omogočili hitro in učinkovito uporabo sistema GIS, bi se morala odpraviti zahteva po uporabi navedenega postopka.

(4) Ohraniti pa bi se morala obveznost držav članic, da obvestijo Komisijo o sprejetih ukrepih v zvezi z oblikovanjem in dokončanjem GIS za pridelovanje oljk.

(5) Člen 26(3) Uredbe (ES) št. 2366/98 je zato treba spremeniti.

(6) Ukrepi, predvideni s to uredbo, so v skladu z mnenjem Upravljalnega odbora za olja in masti –

SPREJELA NASLEDNJO UREDBO:

Člen 1

Člen 26(3) Uredbe (ES) št. 2366/98 se nadomesti z naslednjim:

"3. Države članice obvestijo Komisijo o nacionalnih ukrepih, sprejetih na podlagi členov 23 do 26, in o dokončanju GIS za pridelovanje oljk na ravni držav članic ali, kjer se to uporablja, na regionalni ravni."

Člen 2

Ta Uredba začne veljati sedmi dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, dne 10. oktobra 2003

Za Komisijo

Franz Fischler

Član Komisije

[1] UL L 210, 28.7.1998, str. 32.

[2] UL L 201, 26.7.2001, str. 4.

[3] UL L 293, 31.10.1998, str. 50.

[4] UL L 358, 31.12.2002, str. 122.

--------------------------------------------------
Uredba Komisije (ES) št. 2131/2003

z dne 4. decembra 2003

o spremembi Uredbe (ES) št. 214/2001 o podrobnih pravilih za uporabo Uredbe Sveta (ES) št. 1255/1999 glede intervencije na trgu posnetega mleka v prahu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1] in zlasti člena 10 Uredbe,

ob upoštevanju naslednjega:

(1) V skladu s členom 21 Uredbe Komisije (ES) št. 214/2001 [2] je količina posnetega mleka v prahu, ki jo dajo v prodajo intervencijske agencije držav članic, omejena na količino, uskladiščeno pred 1. majem 2002.

(2) Ob upoštevanju trenutnih razmer na trgu, ki jih zaznamuje nizka sezonska proizvodnja, je treba povečati ponudbo posnetega mleka v prahu iz javnih zalog.

(3) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

V členu 21 Uredbe (ES) št. 214/2001 se "1. maj 2002" nadomesti s "1. junij 2002".

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. decembra 2003

Za Komisijo

Franz Fischler

Član Komisije

[1] UL L 160, 26.6.1999, str. 48. Uredba, kakor je bila nazadnje spremenjena z Uredbo (ES) št. 1787/2003 (UL L 270, 21.10.2003, str. 121).

[2] UL L 37, 7.2.2001, str. 100. Uredba, kakor je bila nazadnje spremenjena z Uredbo (ES) št. 1787/2003.

--------------------------------------------------
Uredba Komisije (ES) št. 2157/2003

z dne 10. decembra 2003

o šestindvajseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana [1], kakor je bila nazadnje spremenjena z Uredbo Komisije (ES) št. 2049/2003 [2], in zlasti prve alinee člena 7(1) te uredbe,

ob upoštevanju naslednjega:

(1) Priloga I k Uredbi (ES) št. 881/2002 našteva osebe, skupine in entitete, za katere velja zamrznitev sredstev in ekonomskih virov v skladu z navedeno uredbo.

(2) Odbor za sankcije Varnostnega sveta Združenih narodov je 4. decembra 2003 sklenil spremeniti seznam oseb, skupin in subjektov, za katere naj velja zamrznitev finančnih sredstev in ekonomskih virov. Prilogo I je treba ustrezno spremeniti.

(3) Da bi se zagotovila učinkovitost ukrepov, predvidenih s to uredbo, mora ta uredba začeti veljati takoj –

SPREJELA NASLEDNJO UREDBO:

Člen 1

Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2

Ta uredba začne veljati z dnem objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. decembra 2003

Za Komisijo

Christopher Patten

Član Komisije

[1] UL L 139, 29.5.2002, str. 9.

[2] UL L 303, 21.11.2003, str. 20.

--------------------------------------------------

PRILOGA

Priloga I k Uredbi (ES) št. 881/2002 se spremeni na naslednji način:

Pod rubriko "Fizične osebe" se doda naslednji vpis:

Saifi AMMARI (alias (a) El Para (bojno ime), (b) Abderrezak Le Para, (c) Abou Haidara, (d) El Ourassi, (e) Abderrezak Zaimeche, (f) Abdul Rasak Ammane Abu Haidra, (g) Abdalarak). Datum rojstva: 1. januar 1968. Kraj rojstva: Kef Rih, Alžirija. Narodnost: alžirska.

--------------------------------------------------